ועדת הכספים, כנסת 23, פרוטוקול מספר 246, 2021-03-16 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים באישור מוסדות ציבור לעניין סעיף 46 לפקודת מס הכנסה.

משה גפני: ארז אורעד, בבקשה, הבמה לרשותך.

ארז אורעד: תודה ובוקר טוב לכולם.

ארז אורעד: חברי כנסת נכבדים, חברי ועדת הכספים, כבוד היושב-ראש, הרב משה גפני, אני מתכבד להביא לאישורכם את הרשימה לאישור מוסדות ציבור לעניין סעיף 46 לפקודת מס הכנסה.

ארז אורעד: הרשימה הזאת, מספרה 19-223-21.

ארז אורעד: ברשימה הזאת מצויות 104 עמותות.

ארז אורעד: עמותה מס' 7, למרות שמופיע שיש לה אישור ניהול תקין.

ארז אורעד: לאחר חתימת מנהל רשות המיסים, נמסר לי ממשרד המשפטים על-ידי מר בנימין למקין ,שהאישור שלה פקע לאחרונה.

ארז אורעד: למעשה, מה שאני מגיש פה זו רשימה של 103 עמותות, חוץ מעמותה מס' 7 שנמצאת ברשימה.

ארז אורעד: מטעמים טכניים לא ניתן היה להוריד אותה גם מכיוון שהאישור של ניהול תקין עדין מופיע באתר משרד המשפטים ויש פה עניין של הסתמכות.

ארז אורעד: לכן, חשוב שפה משרד המשפטים יאמר את דברו.

שלומית ארליך: אבל אתה מבקש לא לאשר, אדוני.

ארז אורעד: אני נותן גילוי נאות למה שנאמר על-ידי משרד המשפטים.

ארז אורעד: אם אדם מין השורה מסתכל היום באתר משרד המשפטים, הוא רואה שיש לה אישור ניהול תקין בתוקף, יש לי פה את האישור של ניהול תקין, וגם - - - וזה מה שראיתי, אז העמותה הזאת – השם שלה הוא "מדרש אליהו – ע"ש הרב אליהו סבג", ויש את האישור בידי, שהוצאתי אותו היום בבוקר - -

שלומית ארליך: מתי נמסר לך ממשרד המשפטים שהאישור - -

ארז אורעד: נמסר לי ממש בשבוע, שבועיים האחרונים.

ארז אורעד: יש לנו ועדה בוחנת שיושבת, ואנחנו לא מעלים לוועדה הבוחנת - -

משה גפני: בקיצור, אתה מבקש שלא נאשר את זה.

ארז אורעד: אני מבקש שלא נאשר אלא אם כן נציג משרד המשפטים יאמר שאפשר.

משה גפני: בסדר.

משה גפני: אז תגיד לנו ואני אבקש לא לאשר - -

שלומית ארליך: צריך לשמוע מה אומר נציג משרד המשפטים, האם באמת אישור הניהול תקין בוטל.

משה גפני: בסדר, אני תכף אשאל אותו אבל רגע, אנחנו מדברים עכשיו על 104 עמותות, נכון?

ארז אורעד: אנחנו מדברים על 104 עמותות, שמתוכן - -

משה גפני: בלי "מדרש אליהו"?

ארז אורעד: כולל "מדרש אליהו" כאשר בלי "מדרש אליהו" זה 103 עמותות.

משה גפני: תודה רבה.

משה גפני: מר למקין ממשרד המשפטים פה?

בנימין למקין: כן.

משה גפני: שלום לך.

משה גפני: מה יש לך לומר על מה שהציג ארז אורעד?

משה גפני: 104 עמותות, אחת מהן בלי ניהול תקין ו-103 כן.

משה גפני: בבקשה.

בנימין למקין: כשהרשימה הובאה אלי אני ראיתי שהיה להם אישור ניהול תקין לשנתיים ואז הם לא הגישו דיווחים, ולכן האישור בוטל.

בנימין למקין: יש מצב שהאישור הוחזר ואני אשמח לבדוק את זה ממש כעת, און-ליין - -

ארז אורעד: אז בנימין, אני מבקש ממך לבדוק את זה עכשיו כי היום בבוקר בדקתי ויש להם אישור.

משה גפני: לא הבנתי, היום בבוקר בדקת?

ארז אורעד: היום בבוקר, לפני שבאתי לוועדת הכספים בדקתי, ומסתבר לי שלמרות שאמרתי שהוא בוטל וגם קודם הוא היה באתר אז בדקתי בבוקר ווידאתי וראיתי שיש להם אישור ניהול תקין בתוקף.

בנימין למקין: אתה יכול לתת לי את מספר העמותה בבקשה?

ארז אורעד: מספר העמותה הוא 580142479.

ארז אורעד: אנחנו נשמח מאוד אם תאמר לנו אם יש להם אישור ניהול תקין.

בנימין למקין: אז רק שנייה, אני אבדוק את זה כעת.

משה גפני: בסדר, הרבה זמן אין לנו אבל הישיבה תארך עוד מספיק זמן כדי לחזור לכאן, אז אני אחזור לעניין הזה אבל אנחנו צריכים ב-10:15 לסיים.

משה גפני: רגע, מר למקין, חוץ מהעמותה הזאת שיש עליה את הוויכוח לגבי ניהול תקין, מה עם ה-103 האחרות?

בנימין למקין: לכולן יש אישור ניהול תקין, אין שום בעיה.

בנימין למקין: עכשיו וידאתי – החל מה-15.3 נחתם אישור ניהול תקין.

בנימין למקין: זאת אומרת, אתמול נחתם אישור ניהול תקין.

בנימין למקין: יש לעמותה של "מדרש אליהו" אישור ניהול תקין.

משה גפני: בסדר, הרבה זמן אין לנו אז אני אחזור לעניין הזה אבל אין לי הרבה – אנחנו צריכים בעשר ורבע לסיים.

משה גפני: מר למקין, חוץ מהעמותה הזאת, שיש בה את הוויכוח לגבי ניהול תקין, מה עם ה-103 האחרות?

שלומית ארליך: אז ארז, בהינתן לזה שיש לה אישור ניהול תקין?

ארז אורעד: זאת אומרת, אני אומר שבהינתן הנושא שמר בנימין למקין אומר לנו, שיש לעמותה אישור ניהול תקין ולכן זה טוב שהגשת אותה גם היום, ובהינתן לכך שאנחנו נמצאים פה - -

משה גפני: רגע, מר למקין, משרד המשפטים מאשר את העמותה הזאת, שיש לה אישור ניהול תקין ובעצם אין מניעה, לפי מה שאתה אומר, להכניס אותם לתוך הרשימה של ה-104 עמותות, שאפשר לאשר להם את סעיף 46?

בנימין למקין: נכון, אין מניעה.

ארז אורעד: אם אין מניעה להכניס אותה לרשימת העמותות האלה, אני נותן את האישור שלי להעלות אותה פה, בוועדת הכספים, ולאשר אותה.

ארז אורעד: ואז יש לנו ברשימה הזאת 104 עמותות, שיירשם בפרוטוקול.

משה גפני: בסדר.

משה גפני: רבותי, אני רוצה לעבור להצבעה על העמותות.

משה גפני: אני רוצה להעיר הערה שתהיה בגוף העניין:

משה גפני: אני רוצה שידעו כי שאלו אותי בעבר וגם לאחרונה, האם אנחנו מאשרים כאן, בוועדה, עמותות נוצריות היות וטיפלנו בעניין ולא אישרנו שתי עמותות של המיסיון.

משה גפני: אני רוצה להגיד – ארז, אני רוצה את ההקשבה שלך – ב-104 עמותות שאתה מגיש לנו יש כמה עמותות נוצריות, אחת מהן זה "מרכז הצופים הקתוליים" בנצרת.

משה גפני: זאת עמותה נוצרית שעוסקת בחינוך ותרבות, בנוער וכולי.

משה גפני: יש פה "נוצרים ידידי ישראל" - -

ארז אורעד: הם לא עוסקים בפעילות מיסיונרית.

משה גפני: אני יודע.

משה גפני: אני אמרתי לאחד מבכירי חברי הוועדה – הוא שאל אותי כמה פעמים ואמרתי לו: אני בעד לאשר כמעט לכולם.

משה גפני: אני מצביע בעד.

משה גפני: אני חושב שסעיף 46 זה פריבילגיה שהממשלה לא יכולה לברוח מזה.

משה גפני: צריך לעזור למגזר השלישי ולא מה שאני אוהב אני מאשר, ומה שאני לא אוהב – אני לא מאשר.

משה גפני: אנחנו אישרנו, ואני מביא את זה גם כדוגמה, עמותות נוצריות שלא לדבר על עמותות מוסלמיות.

משה גפני: אתה הבאת רשימות - -

ארז אורעד: נכון, נכון.

משה גפני: יש גם ברשימה הזאת שהבאת עמותות נוצריות ואני אצביע בעד.

משה גפני: אני אצביע בעד כל הרשימה שעברה דרכך ושמשרד המשפטים ולמקין מאשר, אני מאשר גם לנוצרים.

משה גפני: אני מתנגד, כמו כל חברי הוועדה, למיסיון.

משה גפני: אני לא חושב שמדינת ישראל צריכה לסייע למי שמנהל אפילו אם על-פי החוק באיזו שהיא צורה מיסיון.

משה גפני: לא צריכים לאשר.

משה גפני: הוועדה החליטה גם על-פי הנוהל החדש ובכלל, היא אומרת שזו מחלוקת ציבורית עמוקה וכל מה שנלווה לעניין הזה אבל להוציא מליבם של אלה שחושבים שאני לא רוצה לאשר עמותות נוצריות – אנחנו מאשרים היום כמו גם בעבר עמותות נוצריות ומוסלמיות.

משה גפני: אנחנו מאשרים לכל מי שעומד בתנאים שלך ובתנאים של למקין, של ניהול תקין וכולי.

משה גפני: הרשימה שהקריא אותה ארז אורעד – מוסדות ציבור לעניין סעיף 46, מספר הרשימה שסימנה 19-223-21 – מי בעד אישור מוסדות הציבור, ירים את ידו?

משה גפני: מי נגד?

משה גפני: מי נמנע?

משה גפני: הרשימה אושרה.

משה גפני: הרשימה אושרה.

משה גפני: כל הסעיפים וכל העמותות שבה אושרו.

משה גפני: תודה רבה.

משה גפני: הישיבה נעולה.